b'\n_START_ARTICLE_\nFenomenul de voce electronic\xc4\x83\n_START_PARAGRAPH_\nFenomenul de voce electronic\xc4\x83 (EVP) este un presupus proces prin care vocile spiritelor sau fantomelor se fac auzite \xc3\xaen zgomotul alb al aparatelor de radio. Conform parapsihologului Konstantin Raudive, care a popularizat ideea, "vocile" auzite sunt relativ scurte, un singur cuv\xc3\xa2nt sau o propozi\xc8\x9bie scurt\xc4\x83. Al\xc8\x9bi autori au sus\xc8\x9binut c\xc4\x83 au auzit aceste voci pe diverse aparate, inclusiv aparate radio, televizoare, casetofoane, videocasetofoane \xc8\x99i aparate digitale de \xc3\xaenregistrare \xc8\x99i uneori sunt r\xc4\x83spunsuri la \xc3\xaentreb\xc4\x83ri formulate \xc3\xaen timpul unei discu\xc8\x9bii. Comunitatea \xc8\x99tiin\xc8\x9bific\xc4\x83 ignor\xc4\x83 femomenul de voce electronic\xc4\x83, iar acesta este studiat de c\xc3\xa2\xc8\x9biva parapsihologi \xc8\x99i, mai adesea, cercet\xc4\x83tori amatori lipsi\xc8\x9bi de dot\xc4\x83rile \xc8\x99i experien\xc8\x9ba necesare pentru a efectua cercet\xc4\x83ri \xc8\x99tiin\xc8\x9bifice. Rezultatul este absen\xc8\x9ba documenta\xc8\x9biei privind EVP \xc3\xaen lucr\xc4\x83ri \xc8\x99tiin\xc8\x9bifice.'